Bredo Greve (arkitekt)

Adolf Bredo Stabell Greve (født 28. juni 1871 i Hamar, død 30. mars 1931 i Oslo) var en norsk arkitekt kjent for sine monumentale byggverk med fasader av en forholdsvis fri behandling av fortidens stilmotiver.

Utdannelse
Greve fikk sin utdannelse ved Technische Hochschule i Berlin fra 1893 til 1895.

Virke

Praksis i Berlin
Etter skolegangen arbeidet han som assistent for professor og arkitekt Bruno Schmitz (1858–1916) i Berlin frem til 1897.

Egen praksis
Han dro så hjem til Kristiania og startet egen praksis i 1897.

Arkitektkonkurranser
Allerede i begynnelsen av sin praksis vant han han flere arkitektkonkurranser, blant annet Kunstindustrimuseet i St. Olavs gate 1 sammen med Ingvar Hjorth, samt Kunst- og håndverksskolen i Ullevålsveien 5 med et monumentalt utkast.

Norges Brannkasse
Sammen med Heinrich Jürgensen vant han også førstepremien om kontorbygg for Den almindelige Brandforsikrings-Indretning (Norges Brannkasse) i Wergelandsveien 1, men denne bygningen ble revet mot sterke protester i 1977.

Hovedbygningen ved NTH i Trondheim
Det monumentale var også sentralt i det som regnes som hans hovedverk. Greve vant tredjepremie i konkurransen om hovedbygget til det nyopprettede Norges tekniske høgskole i 1901 (bildet). Siden Greves utkast var billigst ble hans utkast kalt Vis-à-vis Domkirken likevel valgt av komiteen. Bygget, som har en hovedfasade av råkopp, stod ferdig i 1910 og ble fredet i 1994.

Andre bygg og villaer
Greve tegnet videre en rekke villaer i Kristiania samtidig som han vant større arkitektkonkurranser for en rekke institusjoner. I 1921 vant han blant annet konkurransen om bygget til Handelshøyskolen i Bergen, Norges veterinærhøgskole (1912–1925) og hovedbygningen til Statens Institutt for Folkehelse (1930).

Utvalgte Grevebygg

 Interiøret i Theatercafeen i Stortingsgata 24 i Oslo (1901)
 Tegnet Vestby bro for Godseier Axel Fridtjof Gulbranson, Ytre Enebakk (1910).
 Villa i Skådalsveien 17 i Oslo (1911).
Tegnet våningshuset "Åsen" (Gulleråsveien 25, Oslo) for Godseier Axel Fridtjof Gulbranson (1914)
 Statens institutt for folkehelse i Geitmyrsveien 75 i Oslo (1930).

Verv og premier
Greve ble utnevnt til ridder av 1. klasse av St. Olavs orden i 1910. Han satt også som formann av Norske arkitekters landsforbund (NAL) i perioden 1916 til 1920.

Familie

Slekt
Greve tilhører Greve (slekt) og Gulbranson (morssiden)

Foreldre
Moren het Blanca Olivia Juell  (1836–1918), datter av Minda Gottlebine Ramm Juell (1811-1884) og Prokurator Fredrik Christian Juell  (1804-1881) ( Faren het Mathias Sigwardt Greve (1832–1912) og var direktør ved Sykehuset Namsos fra 1858 til 1964.  Greve var nevø av godseier Carl August Gulbranson (1831-1910).

Søsken og søskenbarn
Greve var bror av billedveveren Ulrikke Eleonore Sigwardt Greve og forfatteren Signe Greve Dal, samt fetter av arkitekten Georg Greve og maleren Bernhard Greve. Han var fetter av godseier Axel Fridtjof Gulbranson (1866-1950) og general Carl Hagbarth Gulbranson (1870-1940).

Ektefelle
Greve giftet seg i 1902 med Esther Hougberg (1878–1939), datter av Sven Hougberg som var medlem av Det keiserlige senatet for Finland.

Barn
Sønnen Jan Greve ble lege og far til filmregissøren Bredo Greve og skuespilleren Ulrikke Greve.  Også Anita Greve var deres barn.

Referanser

Litteratur 
 

 
St. Olavs Orden
Personer fra Hamar kommune